JY LEES NOU Pierre Spies oor sy huwelik, seuntjie en rugby-toekoms
Hy kan nie wag om ná 'n lang afwesigheid weer dié maand sy eerste rugbywedstryd te speel nie, maar sy huwelik, sy kind en sy geloof sal altyd eerste kom
"My huis in Erasmusrand is vol rugby-goed, hierdie is die oorloop," vertel Pierre. "Ek sal nog 'n gastehuis as 'n uitstalplek moet oopmaak." Pierre se gastehuis is net om die draai van Loftus af, en dit lyk na 'n lekker plek om rugby te kyk. Maar hy val net af en toe hier in. "My ma, Deirdre, bestuur my gastehuis. Ek kyk rugby en kuier by my huis."
Dis hoe ek aanmekaargesit is. Ek glo 'n mens moet die beste maak van wat jy het. Jy het net een lewe en jy moet jou geleenthede gebruik. Ek wil nie eendag terugkyk en sê as ek tog net harder gewerk het nie ...